stanford-oval/wikipedia huggingface dataset:
นิวไคลด์เกิดพร้อมโลก

ในธรณีเคมีและธรณีฟิสิกส์นิวเคลียร์ นิวไคลด์เกิดพร้อมโลก (อังกฤษ: Primodial nuclide) หรือเป็นที่รู้จักกันในชื่อ ไอโซโทปเกิดพร้อมโลก เป็นนิวไคลด์ที่พบบนโลกที่ยังคงสภาพเดิมนับตั้งแต่ก่อนที่โลกก่อตัวขึ้น นิวไคลด์เกิดพร้อมโลกนี้เป็นสิ่งที่เหลือตกค้างมาจากบิ๊กแบง นิวไคลด์อื่น ๆ ในเอกภพ และจากซูเปอร์โนวา ซึ่งเกิดขึ้นก่อนที่จะมีระบบสุริยะ พวกมันประกอบไปด้วยนิวไคลด์ที่เสถียรแล้ว และมีอายุที่ยาวนานนับตั้งแต่เนบิวลาดาวฤกษ์ยุคแรก ผ่านการก่อตัวของดาวเคราะห์ จนกระทั่งถึงปัจจุบัน มีนิวไคลด์ที่เสถียรแล้ว 288 ตัวที่เป็นที่รู้จัก
มีนิวไคลด์เสถียร 254 ตัว ซึ่งเป็นนิวไคลด์ที่เกิดพร้อมโลก และมีอีก 34 ตัวที่มีครึ่งชีวิตที่ยาวนานพอที่จะรอดมาจากการกำเนิดโลก นิวไลคด์เกิดพร้อมโลก 34 ตัวนี้ แบ่งเป็นไอโซโทปของธาตุ 28 ธาตุ เป็นของแคดเมียม เทลลูเรียม นีโอดีเมียม และยูเรเนียม อย่างละ 2 ตัว (113Cd, 116Cd; 128Te, 130Te; 144Nd, 150Nd และ 235U, 238U) และซาแมเรียมมี 3 ตัว (146Sm 147Sm 148Sm)
ดูเพิ่ม

ตารางไอโซโทป
ไอโซโทปเสถียร
รายชื่อไอโซโทป
นิวไคลด์กัมมันตรังสี

นิวไคลด์กัมมันตรังสี (อังกฤษ: radionuclide) คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน
นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope  ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน
แหล่งข้อมูลอื่น

EPA – Radionuclides – EPA's Radiation Protection Program: Information.
FDA – Radionuclides – FDA's Radiation Protection Program: Information.
Interactive Chart of Nuclides เก็บถาวร 2018-10-10 ที่ เวย์แบ็กแมชชีน – A chart of all nuclides
National Isotope Development Center – U.S. Government source of radionuclides – production, research, development, distribution, and information
The Live Chart of Nuclides – IAEA
Willey Online Library: Book Article
นิวกันดั้ม

| RX-93 นิวกันดั้ม > ข้อมูลทั่วไป |
| --- | --- |
ประเภท: โมบิลสูทสมรรถนะสูงสำหรับนิวไทป์
ความสูง: 23 เมตร
น้ำหนัก: 27.9 ตัน (พื้นฐาน) 63 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 2980 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล ไฮเปอร์บาซูก้า โล่ (ติดตั้งบีมแคนน่อนและมิสไซล์) ฟินฟันเนล
คุณสมบัติพิเศษ: ไซโคเฟรม
นักบินสำคัญ: อามุโร่ เรย์
ด ค ก
RX-93 นิวกันดั้ม (ญี่ปุ่น: νガンダム; อังกฤษ: ν Gundam) เป็นโมบิลสูทตัวเอกในภาพยนตร์การ์ตูนญี่ปุ่น อะนิเมะเรื่อง โมบิลสูทกันดั้ม : ชาร์ เคาน์เตอร์ แอทแทค อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ คำว่านิวในชื่อของนิวกันดั้มเป็นอักษรกรีก (ν) ซึ่งดูคล้ายกับอักษรโรมันตัววี (v)
นิวกันดั้มเป็นโมบิลสูทประจำตัวของอามุโร่ เรย์ ซึ่งใช้งานในสงครามนีโอซีอ้อนครั้งที่สองในการหยุดฐานดาวเคราะน้อยแอ็กซิสไม่ให้พุ่งชนโลก เดิมทีเป็นโมบิลสูทที่อามุโร่ เรย์ออกแบบมาเพื่อใช้รับมือกับ MSN-04 ซาซาบี ของชาร์ อัซนาเบิ้ล แต่เนื่องจากแอนาไฮม์อิเล็กทรอนิกส์ (ผู้ผลิต) เพิ่งจะได้ตัวอย่างของไซโคเฟรมซึ่งมีเทคโนโลยีไซคอมมิว (Psycommu = Psychic communicator) ที่มีประสิทธิภาพสูงสุดในขณะนั้น โดยเสริมยูนิตรับคลื่นจิตไว้โดยรอบห้องควบคุมทำให้มีการตอบสนองต่อนักบินที่เป็นนิวไทป์สูงมาก จึงได้ติดตั้งระบบดังกล่าวไว้ในนิวกันดั้มด้วย
นิวกันดั้มนั้นอันที่จริงแล้วแล้วยังไม่ใช่ยูนิตที่สมบูรณ์ เพราะต้องเร่งสร้างให้ทันใช้งาน จุดเด่นของนิวกันดั้มนอกจากไซโคเฟรมที่ทำให้อามุโร่ขับนิวกันดั้มได้คล่องแคล่วขึ้นแล้ว ยังมีอาวุธควบคุมระยะไกลฟินฟันเนล ฟินฟันเนลสามารถแยกออกจากตัวนิวกันดั้มไปเพื่อยิงโจมตีเป้าหมายเหมือนปืนลำแสงและยังสามารถสร้างบีมแบเรียร์ซึ่งสามารถป้องกันการโจมตีโดยทั่วไปได้รวมถึงอาวุธบีมที่ไม่รุนแรงนักได้อย่างสมบูรณ์แบบ นิวกันดั้มไม่สามารถเก็บฟินฟันเนลกลับมาเติมเชื้อเพลิงของท่อขับดันได้ แต่ครีบของฟินฟันเนลสามารถโบกเพื่อใช้ควบคุมทิศทางเพื่อประหยัดเชื้อเพลิงได้ด้วยระบบ AMBAC (Active Mass Balance Auto Control)และมีเครื่องกำเนิดพลังงานในตัวจึงสามารถใช้งานได้เป็นเวลานาน
จุดจบของนิวกันดั้มมาถึงเมื่ออามุโร่, ลูกทีมลอนโดเบลล์ และทหารของนีโอซีอ้อนบางคนได้พยายามดันชิ้นส่วนของแอ็กซิสไม่ให้ชนโลก พลังจิตของทุกคนได้ส่งผลให้ไซโคเฟรมที่อยู่ในค็อกพิตของนิวกันดั้มระเบิดขึ้น ผลักเอาแอ็กซิสออกไป แต่อามุโร่ก็ได้หายสาบสูญไปด้วย
รูปแบบอื่นๆ > FA-93HWS นิวกันดั้มแบบระบบอาวุธหนัก

แอนาไฮม์อิเล็กทรอนิกส์มีแผนการเพิ่มประสิทธิภาพให้นิวกันดั้มด้วยเกราะ HWS (Heavy Weapon System = ระบบอาวุธหนัก)เป็นFA-93HWS เนื่องจากเกราะนี้ทำให้ความคล่องแคล่วตกลงจึงมีโล่แบบติดตั้งท่อขับดันไว้เพื่อช่วยเร่งความเร็ว ด้านอาวุธจะเพิ่มบีมไรเฟิลขนาดใหญ่เข้ามา แต่เนื่องจากต้องเร่งสร้างนิวกันดั้มให้ทันใช้งานและถูกทำลายหลังจากนั้น เกราะนี้จึงไม่มีการสร้างจริง นิวกันดั้มแบบระบบอาวุธหนักเป็นส่วนหนึ่งของดีไซน์ต้นฉบับ ชาร์ เคาน์เตอร์ แอทแทค โมบิลสูทวาริเอชั่น ออกแบบโดยยูทากะ อิซุบุจิ
รูปแบบอื่นๆ > RX-93 นิวกันดั้มแบบดับเบิลฟินฟันเนล

นิวกันดั้มที่ปลดสล็อตสำหรับเก็บบีมเซเบอร์ด้านหลังและติดแผงฟินฟันเนลเพิ่ม เป็นส่วนหนึ่งของดีไซน์ต้นฉบับ ชาร์ เคาน์เตอร์ แอทแทค โมบิลสูทวาริเอชั่น ออกแบบโดยฮิโตชิ ฟุคุจิ
รูปแบบอื่นๆ > ไฮนิวกันดั้ม

| RX-93-ν-2 ไฮนิวกันดั้ม > ข้อมูลทั่วไป |
| --- | --- |
ประเภท: โมบิลสูทสมรรถนะสูงสำหรับนิวไทป์
ความสูง: 20 เมตร
น้ำหนัก: 27.9 ตัน
เกราะ: โลหะผสมกันดาเรียม
อุปกรณ์: ปืนวัลแคน 60 มม. บีมเซเบอร์ บีมไรเฟิล นิวไฮเปอร์บาซูก้า ไฮเปอร์เมก้าบาซูก้าลันเชอร์ โล่ ฟินฟันเนล
คุณสมบัติพิเศษ: ไซโคเฟรม
นักบินสำคัญ: อามุโร่ เรย์
ด ค ก
ปรากฏตัวในหนังสือนิยายเบลโทชิกาส์ชิลเดรน (Beltorchika's Children) ซึ่งเป็นเนื้อหาที่ดัดแปลงมาจากเหตุการณ์เดียวกัน ซึ่งเป็นนิวกันดั้มในสภาพที่สมบูรณ์แบบซึ่งเรียกว่า RX-93-ν-2 ซึ่งนอกจากรูปแบบที่เปลี่ยนแปลงไปอย่างเห็นได้ชัดแล้ว ไฮเปอร์บาซูก้าของนิวกันดั้มยังได้รับการปรับปรุงเป็น ν ไฮเปอร์บาซูก้าและยังมีไฮเปอร์เมก้าบาซูก้าลันเชอร์ซึ่งพัฒนามาจากปืนเมก้าบาซูก้าลันเชอร์ของ MSN-00100 เฮียะกุชิกิ ไฮเปอร์เมก้าบาซูก้าลันเชอร์จะใช้พลังงานโดยตรงจากยานราไคลัมและมีกำลังพอที่จะใช้ทำลายชิ้นส่วนของแอ็กซิสได้ ฟินฟันเนลถูกเก็บไว้กับแบ็คแพ็คด้านหลังซึ่งดูเหมือนเป็นปีกของไฮนิวกันดั้มและสามารถกลับมาเติมเชื้อเพลิงได้ ไฮนิวกันดั้มได้รับการออกแบบใหม่ในนิตยสาร กันดั้มเอซ ฉบับเดือนธันวาคม 2549ซึ่งเป็นรูปแบบของโมเดลคิทมาสเตอร์เกรด
รูปแบบอื่นๆ > RX-94 นิวกันดั้มรุ่นผลิตจำนวนมาก

| RX-94 นิวกันดั้มรุ่นผลิตจำนวนมาก > ข้อมูลทั่วไป |
| --- | --- |
ประเภท: โมบิลสูทสมรรถนะสูงรุ่นผลิตจำนวนมาก
ความสูง: 21.2 เมตร
น้ำหนัก: 25.6 ตัน (พื้นฐาน) 64.5 ตัน (เต็มพิกัด ติดตั้งฟินฟันเนล) 58 ตัน (เต็มพิกัด ติดตั้งอินคอม)
เกราะ: โลหะผสมกันดาเรียม
กำลังเครื่อง: 2500 กิโลวัตต์
อุปกรณ์: บีมสเปรย์กัน บีมเซเบอร์ บีมไรเฟิล โล่ (ติดตั้งบีมแคนน่อนและมิสไซล์) ฟินฟันเนล อินคอม
คุณสมบัติพิเศษ: ระบบไซคอมมิว ระบบกึ่งไซคอมมิว
ด ค ก
แอนาไฮม์อิเล็คทรอนิกยังมีแผนการพัฒนา RX-94 นิวกันดั้มรุ่นผลิตจำนวนมากเพื่อให้สหพันธ์โลกใช้แทน RGM-89 เจกัน นิวกันดั้มรุ่นผลิตจำนวนมากนี้ใช้ระบบไซคอมมิวแบบเดิมแทนไซโคเฟรม อาวุธของ RX-94 จะคล้ายกับของนิวกันดั้มแต่ไม่มีปืนวัลแคนและที่แขนขวาจะติดตั้งบีมสเปรย์กัน ส่วนฟินฟันเนลจะสามารถเลือกติดตั้งอินคอมแทนเพื่อให้โอลด์ไทป์ใช้ได้ แต่เนื่องจากค่าใช้จ่ายในการผลิตสูงมาก จึงไม่มีการผลิตจำนวนมากตามที่ตั้งใจไว้ นิวกันดั้มรุ่นผลิตจำนวนมากเป็นส่วนหนึ่งของดีไซน์ต้นฉบับโมบิลสูทคอลลเคชั่นของคุนิโอะ โอคาวาระ ออกแบบโดยคุนิโอะ โอคาวาระ
ในวิดีโอเกม

นอกจากในวิดีโอเกมจากกันดั้มซีรีส์โดยตรงแล้ว นิวกันดั้มเป็นโมบิลสูทที่ถูกรวมไว้ในซูเปอร์โรบ็อตไทเซ็นแทบทุกภาค ยกเว้นเพียงออริจินัลเจเนเรชันซีรีส์, ซูเปอร์โรบ็อตไทเซ็น Jและซูเปอร์โรบ็อตไทเซ็น Wเท่านั้นที่ไม่มีนิวกันดั้ม นิวกันดั้มยังเป็นหนึ่งในหุ่นยนต์ที่ผู้เล่นสามารถเลือกควบคุมได้ใน อนาเธอเซ็นจูรีเอพิโซด ทั้งสามภาค
ดูเพิ่ม

รายชื่อหุ่นยนต์ใน Universal Century
แหล่งข้อมูลอื่น

Gundam Official (อังกฤษ)
นิวไคลด์

นิวไคลด์ (อังกฤษ: Nuclide; มาจาก นิวเคลียส) คือกลุ่มลักษณะของอะตอมที่เกิดจากคุณลักษณะเฉพาะของนิวเคลียสของมัน เช่นการดูจากจำนวน Z ของโปรตอน (ประเภทจำนวนโปรตอนเท่ากัน), จำนวน N ของนิวตรอน (ประเภทจำนวนนิวตอนเท่ากัน) และระดับพลังงานของอะตอม(ประเภทพลังงานเท่ากัน)
คำว่า "นิวไคลด์" ถูกนำเสนอขึ้น โดยนาย Truman P. Kohman ในปี ค.ศ. 1947 แต่เดิม Kohman แนะนำว่านิวไคลด์หมายถึง "สายพันธ์ของนิวเคลียส" ทั้งหลายที่จะถูกกำหนดตามจำนวนที่แน่นอนของนิวตรอนและโปรตอน ดังนั้น คำนี้จึงมีความตั้งใจแต่แรกที่จะโฟกัสไปที่นิวเคลียส
นิวไคลด์และไอโซโทป

| การตั้งชื่อ | ลักษณะเฉพาะ | ตัวอย่าง | หมายเหตุ |
| --- | --- | --- | --- |
| Isotopes | จำนวนโปรตอนเท่ากัน | 126C, 136C |  |
| Isotones | จำนวนนิวตอนเท่ากัน | 136C, 147N |  |
| Isobars | จำนวนมวลเท่ากัน | 177N, 178O, 179F | ดู การสลายให้อนุภาคบีตา |
| Mirror nuclei | จำนวนโปรตอนและนิวตรอน แลกเปลี่ยนกัน | 31H, 32He |  |
| Nuclear isomers | สถานะพลังงานแตกต่างกัน | 9943Tc, 99m43Tc | อายุยืนหรือเสถียร |
นิวโปเกมอน สแนป

| นิวโปเกมอน สแนป |
| --- | --- |
กล่องเกมนิวโปเกมอน สแนป ที่จัดจำหน่ายในอเมริกาเหนือ
ผู้พัฒนา: บันไดนัมโคสตูดิโอส์
ผู้จัดจำหน่าย: บริษัท โปเกมอน จำกัด นินเท็นโด
กำกับ: Haruki Suzaki
อำนวยการผลิต:   Toyokazu Nonaka  Akira Kinashi  Takato Utsunomiya  Kazunori Sugiura 
ออกแบบ: Yasuhito Kobayashi
โปรแกรมเมอร์: Sei Nakatani
ศิลปิน: Tomo Moriya
แต่งเพลง: Hiroki Hashimoto
ชุด: โปเกมอน
เครื่องเล่น: นินเท็นโด สวิตช์
วางจำหน่าย: ทั่วโลก: 30 เมษายน พ.ศ. 2564
แนว: เกมยิงมุมมองบุคคลที่หนึ่ง เกมถ่ายรูป
รูปแบบ: ผู้เล่นคนเดียว
นิวโปเกมอน สแนป (ญี่ปุ่น: New ポケモンスナップ; โรมาจิ: Nyū Pokemon Sunappu; อังกฤษ: New Pokémon Snap) เป็นวิดีโอเกมแนวยิงมุมมองบุคคลที่หนึ่งและถ่ายรูป พัฒนาโดยบันไดนัมโคสตูดิโอส์ จำหน่ายโดยบริษัท โปเกมอน จำกัดและนินเท็นโด ตัวเกมเป็นภาคต่อของเกม โปเกมอน สแนป ที่วางจำหน่ายใน พ.ศ. 2542  ตัวเกมวางจำหน่ายทั่วโลกสำหรับนินเท็นโด สวิตช์ในวันที่ 30 เมษายน พ.ศ. 2564 ตัวเกมจะผู้เล่นท่องไปในภูมิภาค Lental โดยใช้เรือโฮเวอร์คราฟบนรางและวิจัยโปเกมอนด้วยการถ่ายภาพ โดยผู้เล่นจะรับบทบาทเป็นช่างภาพมือใหม่ เป็นครั้งแรกที่มีเลือกตัวละครผู้หญิง ซึ่งปกติเวอร์ชันดั้งเดิมของ โปเกมอน สแนป จะเล่นได้เฉพาะตัวละครผู้ชายเท่านั้น โดยในตัวเกมมีตัวละครอยู่ 2 คนคือ ศาสตราจารย์ Mirror กับผู้ช่วยศาสตราจารย์ Rita
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
เว็บไซต์อย่างเป็นทางการ (ไทย)
นิวโรเล็กซ์

| เนื้อหา |
| --- | --- |
คำพรรณนา: พจนานุกรม/ปทานุกรมพลวัตของศัพท์ภาษาอังกฤษทางประสาทวิทยาศาสตร์ในรูปแบบของวิกิแบบกำหนดความหมาย (semantic wiki)
ประเภทข้อมูล: ประสาทวิทยาศาสตร์
ติดต่อ
ผู้แต่ง: แมรีแอนน์ มาร์โทน, สตีเฟน ลาร์สัน, และคณะ
การเข้าถึง
เว็บไซท์: http://neurolex.org/wiki/
เครื่องมือ
รายละเอียดอื่นๆ
ลิขสิทธิ์:  สัญญาอนุญาตครีเอทีฟคอมมอนส์ 3.0 Unported
นิวโรเล็กซ์  (อังกฤษ: NeuroLex) เป็นพจนานุกรมพลวัตของข้อคิดต่าง ๆ ทางประสาทวิทยาศาสตร์ 
อยู่ในรูปแบบของ semantic wiki (วิกิแบบกำหนดความหมาย) โดยใช้ระบบของ Semantic MediaWiki
เป็นโปรเจ็กต์สนับสนุนโดย Neuroscience Information Framework (ตัวย่อ NIF แปลว่า  โครงข่ายข้อมูลประสาทวิทยาศาสตร์)
จุดมุ่งหมาย

จุดมุ่งหมายของนิวโรเล็กซ์ก็คือเพื่อช่วยนักประสาทวิทยาศาสตร์ในการตีพิมพ์ข้อมูลงานวิจัยของตน (http://neurolex.org/wiki/Category:Dataobject%5Bลิงก์เสีย%5D)
เพื่อให้ระบบสารสนเทศเช่น NIF สามารถสืบหาข้อมูลได้ง่ายยิ่งขึ้น
และสร้างแบบแผนเพื่อรวบรวมข้อมูลที่กระจัดกระจายไปในระบบต่าง ๆ
ในประสาทวิทยาศาสตร์  ปัญหาสำคัญอย่างหนึ่งในการรวบรวบข้อมูล
ก็คือการใช้ศัพท์ (terminology) ที่ไม่เหมือนกันในฐานข้อมูลและแหล่งข้อมูลอื่น ๆ (http://neurolex.org/wiki/Category:Structured_knowledge_resource%5Bลิงก์เสีย%5D) เช่นในสิ่งตีพิมพ์ต่าง ๆ (http://neurolex.org/wiki/Category:Literature%5Bลิงก์เสีย%5D corpus)
ดังนั้น  ถ้าฐานข้อมูลต่าง ๆ ใช้ศัพท์เดียวกันแต่มีความหมายต่าง ๆ กัน  ก็จะไม่สามารถหาคำตอบสำหรับปัญหาเดียวกัน
ยกตัวอย่างเช่น  ถ้าฐานข้อมูล 3 ฐานมีข้อมูลเกี่ยวกับยีนที่มีการแสดงออกในเปลือกสมอง (http://neurolex.org/wiki/Category:Cerebral%5Bลิงก์เสีย%5D cortex)
แต่กลับใช้คำว่าเปลือกสมอง  (cerebral cortex)  โดยมีความหมายที่ไม่เหมือนกัน  เราก็จะไม่สามารถเปรียบเทียบข้อมูลจาก 3 ฐานข้อมูลนั้นได้อย่างง่าย ๆ
แหล่งข้อมูลอื่น

เว็บไซต์ของนิวโรเล็กซ์[ลิงก์เสีย]
เว็บไซต์ของ Neuroscience Information Framework เก็บถาวร 2007-01-25 ที่ เวย์แบ็กแมชชีน
เว็บไซต์ Neuroscience Information Framework ของ NIH เก็บถาวร 2011-05-11 ที่ เวย์แบ็กแมชชีน
ข้อมูลทางชีวสารสนเทศศาสตร์ของนิวโรเล็กซ์[ลิงก์เสีย]
↑  ความเบื้องต้นของบทความนี้ดัดแปลงมาจากข้อความของโปรเจ็กต์นิวโรเล็กซ์ภายใต้สัญญาอนุญาตครีเอทีฟคอมมอนส์
นิโคลัส วินทัน

| เซอร์ นิโคลัส วินทัน MBE |
| --- | --- |
วินทันเมื่อปี 2007
เกิด: Nicholas George Wertheim 19 พฤษภาคม ค.ศ. 1909(1909-05-19) ฮัมป์เสด ลอนดอน ประเทศอังกฤษ
เสียชีวิต: 1 กรกฎาคม ค.ศ. 2015(2015-07-01) (106 ปี) โรงพยาบาลเว็กซัมพาร์ก สลาว เบิร์กเชอร์ ประเทศอังกฤศ
สุสาน: สุสานบรายวิค (Braywick Cemetery) เมเดินเฮด เบิร์กเชอร์ ประเทศอังกฤษ
การศึกษา: สโตว์สกูล
อาชีพ: นายธนาคาร
คู่สมรส: Grete Gjelstrup (สมรส 1948; เสียชีวิต 1999)
บุตร: 3

ยศที่ได้รับการแต่งตั้ง
รับใช้: สหราชอาณาจักร
แผนก/สังกัด: กองทัพอากาศ
ประจำการ: 1940–1954
ชั้นยศ: เรืออากาศโท
บำเหน็จ: วีรชนอังกฤษเหนือฮอโลคอสต์
 
เว็บไซต์: nicholaswinton.com
เซอร์นิโคลัส จอร์จ วินทัน (อังกฤษ: Sir Nicholas George Winton MBE,  né แวร์ทไฮม์ Wertheim, 19 พฤษภาคม 1909 – 1 กรกฎาคม 2015) เป็นโบรกเกอร์หุ้นและนักมนุษยนิยมที่ช่วยชีวิตเด็กชาวยิวที่เสี่ยงต้อการถูกจับไปสังหารในฮอโลคอสต์โดยนาซีเยอรมนี วินทันเกิดในครอบครัวชาวยิวเยอรมันที่อพยพมายังอังกฤษในต้นศตวรรษที่ 20 วินทันได้ช่วยชีวิตเด็กจำนวน 669 คน ส่วนใหญ่เป็นชาวยิวจากเช็คโคสโลวะเกียในระหว่างสงครามโลกครั้งที่สอง ขณะเดินทางไปเช็กโคสโลวะเกียในช่วงสั้น ๆ เขาได้ช่วยรวบรวมรายชื่อของเด็กที่ต้องการการช่วยชีวิตและเดินทางกลับไปยังอังกฤษเพื่อทำงานเติมเต็มข้อบังคับทางกฎหมายเพื่อให้เด็กเหล่านี้สามารถอพยพมายังอังกฤษได้ รวมทั้งหาบ้านและผู้สนับสนุน ต่อมาปฏิบัติการนี้ได้ชื่อว่าเป็น คินเดอร์ทรันสปอร์ตแห่งเช็ก (Czech Kindertransport)
ผลงานมนุษยธรรมของเขาไม่เป็นที่รับรู้โดยสาธารณชนกระทั่งเกือบ 50 ปีให้หลังในปี 1988 เขาได้รับเชิญไปออกรายการโทรทัศน์ That's Life! ทางช่องบีบีซี ที่ซึ่งเขาได้กลับมาพบกับเด็กหลายสิบคนที่เขาได้ช่วยพามาสู่อังกฤษไว้ พวกเขายังได้นำลูกหลานมาให้เจอ สื่ออังกฤษเรียกเขาว่า "ไชนด์เลอร์แห่งอังกฤษ" ในปี 2003 วินทันได้รับการสถาปนาเป็นอัศวินโดยเอลิซาเบธที่สองจาก "การบริการเพื่อมนุษยชาติในการช่วยเหลือเด็กชาวยิวจากเช็คโคสโลวะเกียใต้ปกครองนาซี" ในวันที่ 28 ตุลาคม 2014 เขายังได้รับเครื่องราชอิสริยาภรณ์จากสาธารณรัฐเช็ก เครื่องราชอิสริยาภรณ์สิงห์ขาว (ชั้นหนึ่ง) ซึ่งเป็นเครื่องราชอิสริยาภรณ์ระดับสูงสุดของเช็ก โดยประธานาธิบดีเช็ก มีโลช เซมัน วินทันเสียชีวิตเมื่อ 1 กรกฎาคม 2015 สิริอายุ 106 ปี
นิวส์ เน็ตเวิร์ค คอร์ปอเรชั่น

| --- | --- |

บุคลากรหลัก: กฤษฎา พฤติภัทร ประธานเจ้าหน้าที่บริหาร ชวลิต สาลีผล ประธานกรรมการ
เว็บไซต์: www.newsnetwork.co.th/
บริษัท นิวส์ เน็ตเวิร์ค คอร์ปอเรชั่น จำกัด (มหาชน) (อังกฤษ: News Network Corporation Public Company Limited; อักษรย่อ: NEWS) หรือชื่อเดิม บริษัท โซลูชั่น คอนเนอร์ (1998) จำกัด (มหาชน) (อังกฤษ: Solution Corner (1998) Public Company Limited; อักษรย่อ: SLC) เป็นบริษัทซอฟต์แวร์ของคนไทยรายแรกที่จดทะเบียนในตลาดหลักทรัพย์ เอ็ม เอ ไอ ซึ่งมีประธานเจ้าหน้าที่บริหารคนปัจจุบันคือกฤษฎา พฤติภัทร
บริษัทนี้มีบริษัทย่อยคือ บริษัท สปริงนิวส์ คอร์ปอเรชั่น จำกัด ที่ได้ให้สัตยาบันต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ โดยได้รับรองผลชนะการประมูลใบอนุญาตให้ใช้คลื่นความถี่สำหรับการให้บริการโทรทัศน์ระบบดิจิทัล
ประวัติ

เดือนเมษายน พ.ศ. 2557 บริษัทได้ลดการรับงานจากภาครัฐที่มีอยู่เดิมกว่า 70 เปอร์เซ็นต์ ไปสู่ตลาดเอกชนเพิ่มขึ้น โดยภายในเดือนเดียวกัน ได้มีการซื้อใบสำคัญแสดงสิทธิของบริษัทจากนักลงทุนเป็นจำนวนมาก และในเดือนมิถุนายน บริษัทได้รับเงินมูลค่า 124.50 ล้านบาท จากการขายหุ้นเพิ่มทุน 300 ล้านหุ้น ส่วนในเดือนสิงหาคม อารักษ์ ราษฎร์บริหาร ซึ่งเป็นผู้บริหารได้เปิดเผยว่า บริษัท โซลูชั่น คอนเนอร์ (1998) จำกัด (มหาชน) ได้ทำการคืนเงินให้แก่บริษัท ตงฮั้ว คอมมูนิเคชั่นส์ จำกัด (มหาชน) เป็นจำนวน 250 ล้านบาท และยืนยันว่าไม่ส่งผลกระทบต่อการดำเนินธุรกิจของบริษัทแต่อย่างใด ซึ่งในเดือนเดียวกันนี้ ได้มีการระดมทุนเพื่อจัดซื้ออาคารสถานีโทรทัศน์แห่งใหม่
พ.ศ. 2550 บริษัทได้ลงนามสัญญาติดตั้งระบบสารสนเทศ สำหรับใช้ในการบริหารของมหาวิทยาลัยราชภัฏมหาสารคาม
พ.ศ. 2551 บริษัทร่วมมือกับตลาดหลักทรัพย์ เอ็ม เอ ไอ จัดทำรายงานประจำปีของบริษัทที่จดทะเบียนในรูปแบบหนังสืออิเล็กทรอนิกส์ เพื่อเป็นการเพิ่มช่องทางให้นักลงทุนสามารถเข้าถึงข้อมูลของบริษัทจดทะเบียน
นักกฎหมายอาวุโส มีชัย ฤชุพันธุ์ เคยดำรงตำแหน่งประธานกรรมการบริษัท ก่อนที่จะลาออกในปี พ.ศ. 2562 เนื่องด้วยมีภาระส่วนตัวเพิ่มขึ้น
ผลประกอบการ

พ.ศ. 2554 บริษัทสามารถทำรายได้ในไตรมาส 3 เกิน 300 เปอร์เซ็นต์ แต่ทางบริษัทเองก็ยอมรับว่ายังคงขาดทุน จากต้นทุนในการดำเนินงาน ส่วนปี พ.ศ. 2556 บริษัทนี้ขาดทุนที่กว่า 197 ล้านบาท แม้ว่าในปีดังกล่าว จะมีผลประกอบการไตรมาส 3/56 ซึ่งเพิ่มขึ้นกว่าไตรมาสก่อนก็ตาม สำหรับปี พ.ศ. 2557 ทางบริษัทได้ยอมรับว่าขาดทุนมากกว่าปีที่แล้ว เนื่องด้วยมีการลงทุนที่ค่อนข้างสูง และในการประชุมสามัญผู้ถือหุ้นประจำปี พ.ศ. 2557 มีการคาดว่าบริษัทจะสามารถล้างขาดทุนสะสมได้ทั้งหมดในปี พ.ศ. 2559
ในปี พ.ศ. 2558 จากการที่บริษัทนี้เข้าซื้อหุ้นบริษัทเนชั่นมัลติมีเดียกรุ๊ป ทางกนก รัตน์วงศ์สกุล ซึ่งเป็นหนึ่งในคณะผู้บริหาร ได้เผยว่าตนไม่มีปัญหาต่อการเข้าซื้อหุ้น แต่อยากให้แสดงถึงความตรงไปตรงมา ส่วนสุทธิชัย หยุ่น ได้ประกาศลาออกจากตำแหน่งประธานบริษัทเพื่อแสดงความเป็นกลาง
จากการประชุมสามัญผู้ถือหุ้นประจำปี 2560 เผยว่าบริษัทยังคงขาดทุน แต่ผลขาดทุนได้ลดลงจากปีก่อน นอกจากนี้ วทันยา วงษ์โอภาสี กรรมการและกรรมการผู้จัดการใหญ่ ได้เผยถึงการเป็นพันธมิตรกับซีเอ็นเอ็น ที่ได้การตอบรับที่ดีจากผู้ชม
เดือนพฤศจิกายน พ.ศ. 2561 ผู้ถือหุ้น 99.99 เปอร์เซ็นต์มีมติอนุมัติให้บริษัท สปริงนิวส์ คอร์ปอเรชั่น จำกัด ซึ่งเป็นบริษัทย่อย จำหน่ายหุ้นสามัญที่บริษัทถือแก่บริษัท ทีวี ไดเร็ค จำกัด (มหาชน) เพื่อนำเงินที่ได้ไปชำระหนี้แก่เจ้าหนี้ของบริษัท รวมถึงบริษัทย่อย อย่างไรก็ตาม ทางบริษัท ทีวี ไดเร็ค จำกัด (มหาชน) ได้ยกเลิกดีลซื้อหุ้นดังกล่าว เนื่องด้วยเงื่อนไขใหม่ไม่ลงตัว กระนั้น บริษัททั้งสองยังคงเป็นพันธมิตรที่ดีต่อกัน
กิจกรรมเพื่อสังคม

พ.ศ. 2552 บริษัทได้ทำการมอบซอฟต์แวร์ I Love Library (Virtual Library) ซึ่งเป็นโปรแกรมสำหรับทำหนังสืออิเล็กทรอนิกส์ ให้แก่เขตอุตสาหกรรมซอฟต์แวร์ไทย
ดูเพิ่ม

สปริงนิวส์
แหล่งข้อมูลอื่น

เว็บไซต์ทางการ
นิวเยียร์เดย์

2017 ซิงเกิลโดยเทย์เลอร์ สวิฟต์
"นิวเยียร์เดย์" (อังกฤษ: New Year's Day) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่หก เรพิวเทชัน (2017) ประพันธ์และผลิตโดยสวิฟต์ และแจ็ก แอนโตนอฟฟ์ "นิวเยียร์เดย์" เป็นเพลงบัลลาดที่ขับเคลื่อนโดยริฟฟ์ เปียโนที่ประณีต และรวมเอากีตาร์และดนตรีซินท์เข้าไว้เป็นครั้งคราว การเรียบเรียงเสียงแบบอะคูสติกนั้นแตกต่างกับการผลิตในแนวอิเล็กทรอนิกส์ของหลาย ๆ เพลงในอัลบั้มเรพิวเทชัน มีเนื้อหาโดยผู้บรรยายใช้เวลาช่วงเช้าหลังงานปาร์ตี้ส่งท้ายปีเก่ากับคนรักของเธอ และทั้งสองคนร่วมกันทำความสะอาดบ้านที่ใช้จัดร่วมกันและดูแลกันและกัน
บิกมะชีนเร็กเคิดส์เผยแพร่เพลง "นิวเยียร์เดย์" ในสถานีวิทยุคันทรีของสหรัฐเป็นซิงเกิลเมื่อวันที่ 27 พฤศจิกายน ค.ศ. 2017 ก่อนที่จะวางจำหน่าย สวิฟต์ได้แสดงเพลงนี้ในรายการเดอะทูไนต์โชว์สตาร์ริงจิมมี ฟอลลอน เมื่อวันที่ 13 พฤศจิกายน นักวิจารณ์เพลงต่างยกย่องเพลงนี้ว่า มีการผลิตและบทประพันธ์บเพลงที่เป็นตัวแทนของผลงานทางศิลปะของสวิฟต์ บางคนแสดงความคิดเห็นว่าตำแหน่งเพลงสุดท้ายนี้ในอลบั้มเรพิวเทชัน นั้นเหมาะสมกับอัลบั้มนี้ เพลงนี้ติดบนชาร์ตบิลบอร์ด ได้แก่ คันทรีแอร์เพลย์, ฮอตคันทรีซองส์ และแคนาดาคันทรี นอกจากนี้ยังติดชาร์ตในรายการเบลเยียมอัลตราท็อปอีกด้วย
เครดิตและบุคลากร

เครดิตได้รับการดัดแปลงมาจากบันทึกย่อของอัลบั้มเรพิวเทชัน
เทย์เลอร์ สวิฟต์ – ขับร้อง, ประพันธ์, ผู้ผลิต
แจ็ก แอนโตนอฟฟ์ – ผู้ผลิต, ประพันธ์, เปียโน, กีตาร์, เบส, และสังเคราะห์เสียง
ลอรา ซิสก์ – วิศวกร
เซอร์บัน เกเนีย – การมิกซ์
จอห์น เฮนส์ – วิศวกรมิกซ์
แรนดี เมอร์ริล – การมาสเตอร์
ชาร์ต

| ชาร์ต (2017–2018) | ตำแหน่ง สูงสุด |
| --- | --- |
Belgium (อัลตราท็อป แฟลนเดอส์): 33
Canada Country (Billboard): 50
US Hot Country Songs (Billboard): 33
US Country Airplay (Billboard): 41
US Digital Song Sales (Billboard): 44
แหล่งข้อมูลอื่น

Taylor Swift debuts "New Year's Day" on The Tonight Show with Jimmy Fallon ที่ยูทูบ
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
นิสสัน ไททัน

| นิสสัน ไททัน |
| --- | --- |
นิสสัน ไททัน PRO-4X รุ่นปี พ.ศ. 2564 (แคนาดา)
ภาพรวม
บริษัทผู้ผลิต: นิสสัน
เริ่มผลิตเมื่อ: กันยายน พ.ศ. 2546–2567 (20 ปี)
รุ่นปี: พ.ศ. 2547–2567
แหล่งผลิต: สหรัฐ: แคนตัน รัฐมิสซิสซิปปี (นิสสัน อเมริกาเหนือ)
ตัวถังและช่วงล่าง
ประเภท: รถกระบะขนาดใหญ่ (Full-size pickup truck)
รูปแบบตัวถัง: รถกระบะ 2 ประตู รถกระบะ 4 ประตู
โครงสร้าง: เครื่องยนต์วางหน้า ขับเคลื่อนล้อหลัง / เครื่องยนต์วางหน้า ขับเคลื่อนสี่ล้อ
แพลตฟอร์ม: นิสสัน เอฟ-อัลฟา
นิสสัน ไททัน (อังกฤษ: Nissan Titan) เป็นรถกระบะขนาดใหญ่ที่ผลิตโดยนิสสันสำหรับตลาดอเมริกาเหนือ ตั้งชื่อตามไททัน เทพปกรณัมในประมวลเรื่องปรัมปรากรีก
ดูเพิ่ม

นิสสัน จูเนียร์
แหล่งข้อมูลอื่น

เว็บไซต์ทางการ (นิสสันสหรัฐอเมริกา)
ผลการทดสอบการชนของสำนักงานบริหารความปลอดภัยการจราจรบนทางหลวงแห่งชาติสหรัฐ (NHTSA)
นิโคล ริชชี

| นิโคล ริชชี |
| --- | --- |
ภาพนิโคลในปี2010
สารนิเทศภูมิหลัง
เกิด:  (1981-09-21) กันยายน 21, 1981 (43 ปี) นิโคล คามิลล์ เอสโคเวโด
คู่สมรส: โจเอล แมดเดน (2010-ปัจจุบัน)
บุตร: 2
อาชีพ: นักแสดง นางแบบ นักเขียน นักร้อง พีธีกร
ปีที่แสดง: 2003—ปัจจุบัน
นิโคล คามิลล์ ริชชี (อังกฤษ: Nicole Camille Madden) หรือนานสกุนเดิมคือ เอสโคเวโด (อังกฤษ: Escovedo) เกิดเมื่อวันที่ 21 กันยายน ค.ศ. 1981 เป็นนักแสดงชาวอเมริกัน นางแบบ นักเขียน นักร้องและพิธีกรรายการโทรทัศน์ เธอเป็นบุตรสาวบุญธรรมของนักร้องแนวอาร์แอนด์บี/ป็อป ไลโอเนล ริชชี เธอโด่งดังจากผลงานในเรียลลิตีโชว์ทางช่องฟ็อกซ์ ที่ชื่อ The Simple Life ที่ร่วมกับปารีส ฮิลตัน เพื่อนสนิท
ด้านชีวิตส่วนตัว เธอได้แต่งงานกับโจเอล แมดเดน นักร้องนำวงกู้ดชาร์ลอตต์ และมีลูกด้วยกัน 2 คน นอกจากนี้เธอยังเป็นเพื่อนสนิทกับคาเมรอน ดิแอซ ซึ่งเป็นภรรยาของน้องชายฝาแฝดสามีของเธอ ปัจจุบันเธออาศัยอยู่ลอสแอนเจลิส สหรัฐ กับสามี ลูก ๆ ทั้ง 2 คนและไลโอเนล พ่อของเธอ
แหล่งข้อมูลอื่น

Official website of The Richie-Madden Foundation เก็บถาวร 2008-02-26 ที่ เวย์แบ็กแมชชีน
นิโคล ริชชี ที่อินเทอร์เน็ตมูวีเดตาเบส
นิโคลัส กริมชอว์

| เซอร์ นิโคลัส กริมชอว์ CBE, PPRA |
| --- | --- |
เกิด:  (1939-10-09) 9 ตุลาคม ค.ศ. 1939 (85 ปี) โฮฟ อีสต์ซัสเซกซ์ ประเทศอังกฤษ
สัญชาติ: อังกฤษ
การศึกษา: Wellington College
ศิษย์เก่า: Edinburgh College of Art Architectural Association School of Architecture
อาชีพ: สถาปนิก
เซอร์ นิโคลัส กริมชอว์ (อังกฤษ: Nicholas Grimshaw, CBE, PPRA; เกิด 9 ตุลาคม ค.ศ. 1939) เป็นสถาปนิกที่มีชื่อเสียงชาวอังกฤษ ออกแบบอาคารสมัยใหม่หลายหลัง อย่างเช่น สถานีรถไฟนานาชาติวอเทอร์ลูและโครงการอีเดนในคอร์นวอลล์ เขาเคยเป็นประธานรอยัลอะคาเดมีออฟอาตส์ระหว่างปี ค.ศ. 2004 ถึง 2011 เขาเป็นประธานบริษัทกริมชอว์อาร์คิเทกส์ (เดิมชื่อ นิโคลัส กริมชอว์ และหุ้นส่วน)
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 2  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย  เนเธอร์แลนด์  โปแลนด์ 
ศิลปิน:  พิพิธภัณฑ์ศิลปะสมัยใหม่  ULAN 
ประชาชน:  Deutsche Biographie  Structurae 
อื่น ๆ:  SNAC  IdRef
ร้อยเล่ห์เสน่ห์ร้าย

| ร้อยเล่ห์เสน่ห์ร้าย |
| --- | --- |

ประเภท: ละครโทรทัศน์
สร้างโดย: เอ็กแซ็กท์ - ซีเนริโอ
เขียนโดย: ถกลเกียรติ วีรวรรณ
กำกับโดย: พ.ศ. 2545 : นิพนธ์ ผิวเณร พ.ศ. 2558 : บรรเจิด พุทธโศภิษฐ์
แสดงนำ: พ.ศ. 2545 เจษฎาภรณ์ ผลดี พิยดา จุฑารัตนกุล พีรชัย โปษยานนท์ สะแกวัลย์ ยงใจยุทธ ไอริณ ศรีแกล้ว สุวัจนี พานิชชีวะ ณพล พรมสุวรรณ พ.ศ. 2558 พุฒิชัย เกษตรสิน ภัณฑิลา วิน ปานสิริธนาโชติ ชินวุฒิ อินทรคูสิน นท พนายางกูร แอริน ยุกตะทัต สิตางศุ์ ปุณภพ
ผู้ประพันธ์ดนตรีแก่นเรื่อง: พ.ศ. 2558 : เพิ่งรู้หัวใจตัวเอง - Tono & The Dust
ดนตรีแก่นเรื่องเปิด: พ.ศ. 2545 : สายตาอย่างนั้น - ศิรศักดิ์ อิทธิพลพาณิชย์
ดนตรีแก่นเรื่องปิด: พ.ศ. 2545 :  กว่าจะรู้ - ศิรศักดิ์ อิทธิพลพาณิชย์
จำนวนตอน: พ.ศ. 2545 : 26 ตอน พ.ศ. 2558 : 14 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: พ.ศ. 2545 : 60 นาที/ตอน พ.ศ. 2558 : 120 นาที/ตอน
ออกอากาศ
เครือข่าย: พ.ศ. 2545 : ช่อง 5 พ.ศ. 2558 : ช่องวัน
ออกอากาศ: พ.ศ. 2545 : 20 กรกฎาคม พ.ศ. 2545 - 13 ตุลาคม พ.ศ. 2545 พ.ศ. 2558 : วันพุธ-พฤหัส 20.20 น. 3 มิถุนายน พ.ศ. 2558 - 16 กรกฎาคม พ.ศ. 2558
ร้อยเล่ห์เสน่ห์ร้าย เป็นละครโทรทัศน์แนวดราม่า สร้างจากเค้าโครงเรื่องโดย นิพนธ์ ผิวเณร, ณัฐิยา ศิรกรวิไล ผลิตโดยบริษัท เอ็กแซ็กท์ - ซีเนริโอ จำกัด เป็นละครโทรทัศน์ ปี พ.ศ. 2545 (ช่อง 5) และ พ.ศ. 2558 (ช่องวัน)
ครั้งแรก ปี พ.ศ. 2545 เขียนบทโทรทัศน์โดย ณัฐิยา ศิวกรวิไล กำกับการแสดงโดย นิพนธ์ ผิวเณร นำแสดงโดย เจษฎาภรณ์ ผลดี, พิยดา จุฑารัตนกุล, พีรชัย โปษยานนท์, สะแกวัลย์ ยงใจยุทธ, รัญญา ศิยานนท์, สุวัจนี พานิชชีวะ, เฌอมาลย์ บุญยศักดิ์, ณพล พรมสุวรรณ, ไอริณ ศรีแกล้ว, กาญจนา จินดาวัฒน์, เกริกเกียรติ พันธุ์พิพัฒน์ ออกอากาศตอนแรก 20 กรกฎาคม พ.ศ. 2545 - 13 ตุลาคม พ.ศ. 2545 ทาง ช่อง 5
ครั้งที่สอง ปี พ.ศ. 2558 เขียนบทโทรทัศน์โดย พิณนมา-นริดา กำกับการแสดงโดย บรรเจิด พุทธโศภิษฐ์ นำแสดงโดย พุฒิชัย เกษตรสิน, ภัณฑิลา วิน ปานสิริธนาโชติ, ชินวุฒิ อินทรคูสิน, นท พนายางกูร, ปณิตา ธรรมวัฒนะ, สิตางศุ์ ปุณภพ, มาลินี แอดเดอเลด โคทส์, แอริน ยุกตะทัต, ปวีณา ชารีฟสกุล, พลวัฒน์ มนูประเสริฐ ออกอากาศตอนแรก 3 มิถุนายน พ.ศ. 2558 - 16 กรกฎาคม พ.ศ. 2558 ทาง ช่องวัน